《王用和屡言别而未归颐斋有诗戏之次韵奉寄》
宋代·胡仲参

几度西郊饯马尘，曾将尺素托文鳞。
荷杯酌尽开怀酒，柳线萦回有脚春。
瘴海自多流落客，阳关少见别离人。
出门有碍何为者，徒风江湖老大身。

作者简介：胡仲参，字希道，清源（今福建泉州）人。仲弓弟。生平不见记载，就集中诗知其早岁曾在临安就学（当为太学），应礼部试不第，后以诗游士大夫间，游踪颇广，与冯去非等有交。诗集已佚，仅《南宋六十家小集》存《竹庄小稿》一卷（亦收《两宋名贤小集》）。　胡仲参诗，以汲古阁影宋抄《南宋六十家小集》本为底本，新辑集外诗附于卷末。